
Notă de fundamentare
privind necesitatea modificării Hotărârii Consiliului Judeţean Bistriţa-Năsăud nr. 123/11.08.2017, pentru aprobarea finanţării de la bugetul judeţului a cheltuielilor care nu se finanțează prin Programul naţional de dezvoltare locală, pentru obiectivele: “Pod peste Valea Mare pe DJ 170, km 15+400, în Purcărete”, şi ”Pod peste Valea Răchiţii, la km 18+700, în Breaza”, judeţul Bistriţa-Năsăud
Finanţarea Programului naţional de dezvoltare locală se asigură, conform prevederilor O.U.G. nr. 28/2013, cu modificările şi completările ulterioare, şi a Ordinului nr. 1851/2013, republicat, cu modificările şi completările ulterioare, din sume din transferuri, alocate bugetelor locale, de la bugetul de stat, aprobate cu această destinaţie în bugetul MDRAPFE, sume din bugetele locale alocate cu această destinaţie şi alte surse legal constituite.  

Conform prevederilor art. 9 alin. (1) din O.U.G. nr. 28/2013, cu modificările şi completările ulterioare, în termen de 30 de zile de la aprobarea legii bugetului de stat „beneficiarii programului transmit Ministerului Dezvoltării Regionale Administraţiei Publice şi Fondurilor Europene necesarul de sume pentru finalizarea obiectivelor de investiţii în continuare şi pentru obiectivele incluse în program pentru anul în curs şi estimările pentru următorii ani, în funcţie de graficul de execuţie, precum şi propunerile de obiective noi de investiţii propuse a fi incluse în program, după caz.“ 
Cu adresa nr. VB/2666/28.02.2017, s-au depus direct la sediul MDRAPFE 13 solicitări de finanţare prin PNDL pentru 13 obiective de investiţii din judeţul nostru, printre care şi cele pentru “Pod peste Valea Mare pe DJ 170, km 15+400, în Purcărete”, şi ”Pod peste Valea Răchiţii, la km 18+700, în Breaza”.
Prin adresa nr. 89737/19.07.2017, înregistrată la Consiliul Județean Bistrița-Năsăud cu nr. IX/11992/27.07.2017, MDRAPFE ne comunică aprobarea listei obiectivelor de investiţii şi sumele alocate acestora pentru finanţarea Programului naţional de dezvoltare locală, pentru judeţul Bistriţa-Năsăud, în perioada 2017 – 2020, listă pe care se regăsesc toate obiectivele de investiţii solicitate de Consiliul Județean Bistrița-Năsăud, cu sumele solicitate, şi ne solicită transmiterea documentaţiilor necesare încheierii contractelor de finanţare multianuale.
Documentaţiile, completările, precum şi clarificările solicitate au fost transmise cu adresele noastre nr. VB/11992/16.08.2017, VB/15000/08.09.2017, şi VB/21668/24.11.2017.
Având în vedere:
- prevederile art. 12 alin. (4) şi (5) din OMDRAP nr. 1851/2013, republicat, cu modificările şi completările ulterioare,
- contractul de execuţie lucrări nr. 13748/16.08.2017,
este necesară modificarea Hotărârii Consiliului Judeţean Bistriţa-Năsăud nr. 123/11.08.2017, pentru aprobarea finanţării de la bugetul judeţului a cheltuielilor care nu se finanțează prin Programul naţional de dezvoltare locală, pentru obiectivele: “Pod peste Valea Mare pe DJ 170, km 15+400, în Purcărete”, şi ”Pod peste Valea Răchiţii, la km 18+700, în Breaza”, judeţul Bistriţa-Năsăud, în vederea actualizării valorii obiectivelor de investiţii după achiziţia lucrărilor, precum şi a cheltuielilor care nu se finanţează prin Programul naţional de dezvoltare locală. 
Şef serviciu A.D.L.P.,

Pop Marian Gabriel

